Diari Oficial de la Generalitat Valenciana


Sumari del DOGV 3559, del 12-08-1999 (1999/7315)

RESOLUCIÓ de 3 d'agost de 1999, del secretari general de Benestar Social, per la qual es deleguen en determinats òrgans de la conselleria competències en matèria de personal.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3559

Data del DOGV
:   12-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7315


Data del document
:   03-08-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * delegació de poders
    * administració regional

RESOLUCIÓ de 3 d'agost de 1999, del secretari general de Benestar Social, per la qual es deleguen en determinats òrgans de la conselleria competències en matèria de personal. [1999/X7315]
  
El vigent Reglament Orgànic i Funcional de la Conselleria de Benestar Social, aprovat per Decret 93/1999, de 30 de juliol, del Govern Valencià, assigna les competències en matèria de personal en el secretari general.
  
L'article 9 del citat Reglament, d'acord amb l'art. 75 de la Llei 5/1983, de 30 de desembre, de Govern Valencià, estableix entre les funcions del secretari general, la de la gestió de despeses de personal del departament i la direcció del tot el personal.
  
Conseqüentment, circumstàncies d'economia administrativa, així com d'índole territorial fan necessària que la dita funció, pròpia del secretari general, siga delegada en les distintes direccions territorials de Benestar Social, d'acord amb l'art. 13.1 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En virtut d'allò que s'ha exposat, el secretari general de Benestar Social, de la Conselleria de Benestar Social, d'acord amb allò que s'ha preceptuat en els art. 68 i 75 de la Llei 5/1983, de 30 de desembre, de Govern Valencià, resol:
  
Primer
  
Per delegació del secretari general de la Conselleria de Benestar Social, els directors territorials de la Conselleria de Benestar Social, respecte de tot el personal que presta serveis en el seu àmbit territorial, exerciran les competències següents:
  
a) L'extensió, firma i tramitació de les diligències de presa de possessió i cessament.
  
b) La resolució de les sol·licituds de pròrroga de cessament.
  
c) La concessió de permisos i llicències.
  
d) La resolució de les reclamacions prèvies a la via judicial laboral que s'interposen contra actes i resolucions dictades en execució de competències relacionades amb el règim retributiu.
  
e) La imposició de sancions per faltes lleus i la proposta d'instrucció d'expedients disciplinaris per faltes greus i molt greus.
  
f) L'exercici de les funcions que sobre l'horari de treball del personal i sobre els seus sistemes de control corresponguen al secretari general.
  
Segon
  
La present delegació d'atribucions no impedirà la possibilitat del secretari general de Benestar Social d'advocar per a si el coneixement dels assumptes.
  
L'advocació haurà de realitzar-se mitjançant acord motivat que haurà de ser notificat als interessats en el procediment, amb anterioritat a la resolució final que es realitze.
  
Tercera
  
En cap cas podran delegar-se les atribucions que es posseïsquen, per delegació, contingudes en la present resolució.
  
Quarta
  
La delegació podrà ser revocada en qualsevol moment per l'òrgan que delega, prèvia publicació de la revocació en el Diari Oficial de la Generalitat Valenciana (article 13.3 i 6 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i article 68.5 i 6 de la Llei 5/1983, de 30 de desembre, de Govern Valencià).
  
Quinta
  
Les resolucions administratives que s'adopten per delegació indicaran expressament esta circumstància i es consideraran dictades per l'òrgan que delega.
  
Sexta
  
Les resolucions que es dicten en virtut de la delegació no posaran fi a la via administrativa, i contra aquestes hom podrà interposar recurs d'alçada davant de la consellera de Benestar Social.
  
Setena
  
Queda derogada la Resolució de 2 de maig de 1997, del sotssecretari de Benestar Social, per la qual es deleguen en determinats òrgans de la Conselleria competències en matèries de personal.